EkBass/fiwiki-20250220-pages-articles huggingface dataset:
Sikhivaltio

Sikhivaltio oli sikhien hallitsema valtakunta Intiassa vuosina 1801–1849. Sen perusti Punjabin Maharaja Randžit Singh löyhän sikhiliiton pohjalta. Se ulottui Khyberin solasta Himachal Pradeshiin ja Kashmirista Indus-joelle asti.Victoria and Albert museum Suurin osa Sikhivaltion alueesta oli Punjabia. Valtion väestöstä vain 10 % oli sikhejä, hinduja oli yhtä paljon ja muslimeita 80 %. Sikhien kuudes guru Har Gobind (1595–1644) kokosi oman armeijan, ja taisteli suurmogulien joukkoja vastaan. Sikheistä alkoi muodostua yhteisö. Kymmenes guru Gobind Singh (1666–1708) perusti puolisotilaallisen khalsayhteisön.Uskonnot.fi Khalsat saivat valtaa jo 1700-luvun puolella, kun Suurmogulien valtakunta romahti, ja afgaanit hyökkäilivät Punjabin alueelle. 1700-luvun puolella joukko sikhiparoneita hallitsi omia pikkuvaltioitaan löyhässä valtioliitossa keskenään. Vasta Randžit Singh kokosi heidät yhdeksi valtioksi, joka sitten hallitsi kuolemaansa asti, vuoteen 1839. Randžit Singhin kuoltua britit kokosivat voimansa ja alistivat sikhit valtaansa 1845–1846 ensimmäisessä ja 1848–1849 toisessa sikhisodassa. == Lähteet == == Aiheesta muualla == *Tribune India * Luokka:Seulonnan keskeiset artikkelit
Emily Procter

Emily Mallory Procter (s. 8. lokakuuta 1968, Raleigh, Pohjois-Carolina) on yhdysvaltalainen näyttelijä. Parhaiten hänet tunnetaan Ainsley Hayesin roolista televisiosarjassa West Wing sekä Calleigh Duquesnen roolista televisiosarjassa CSI Miami. Procter on näytellyt myös muun muassa Hamekyttä 2:ssa. Procterilla on tytär, jonka hän sai poikaystävänsä, muusikko Paul Bryanin kanssa. Harrastuksenaan Procter juoksee kaksi tuntia päivässä ja on osallistunut useisiin triathloneihin ja maratoneihin. Hän myös laulaa cover- yhtye White Lightningissa, joka on nyttemmin uudelleen nimetty Motioniksi. Luokka:Yhdysvaltalaiset näyttelijät Luokka:Vuonna 1968 syntyneet Luokka:Elävät henkilöt
Tanskan Superliiga

Tanskan Superliiga (), on Tanskan jalkapallon ja Tanskan jalkapalloliiton korkein sarjataso. Superliiga on perustettu vuonna 1991 ja tätä ennen korkeinta sarjatasoa kutsuttiin 1. divisioonaksi. Sarjan menestynein joukkue on FC Kööpenhamina, joka on voittanut sarjan 14 kertaa. Toiseksi menestynein Brøndby IF on voittanut sarjan seitsemän kertaa. Tanskan Superliiga on tasoltaan hyvää eurooppalaista keskitasoa. Sarja sijoittui UEFA:n maapistevertailussa sijalle 16. ajanjaksolla 2020–2024. == Yhteistyö == Superliigalla on ollut useita yhteistyösopimuksia sarjan nimestä. Kaudella 1995–1996 sarjaa kutsuttiin Coca-Cola Ligaksi, vuosina 1996–2001 Faxe Kondi Ligaksi, vuosina 2001–2010 SAS Ligaksi, vuosina 2015-2019 Alka Superligaksi ja vuodesta 2019 lähtien 3F Superligaksi. === Joukkueet kaudella 2024–2025 === Joukkue Kaupunki Stadion Perustettu Aalborg BK Aalborg Aalborg Portland Park 1885 Aarhus GF Aarhus Ceres Park 1880 Brøndby IF Brøndby Brøndby Stadion 1964 FC Kööpenhamina Kööpenhamina Parken 1992 Lyngby BK Kongens Lyngby Lyngby Stadion 1921 FC Midtjylland Herning MCH Arena 1999 FC Nordsjælland Farum Right to Dream Park 1992 Randers FC Randers Cepheus Park Randers 2003 Silkeborg IF Silkeborg JYSK Park 1917 Sønderjyske Fodbold Haderslev Sydbank Park 2004 Vejle BK Vejle Vejle Stadion 1891 Viborg FF Viborg Energi Viborg Arena 1896 ==Mestarit== Seuraavat joukkueet ovat voittaneet Tanskan mestaruuden: === 1. divisioona === *1913 KB *1914 KB *1915 Ensimmäinen maailmansota *1916 B93 *1917 KB *1918 KB *1919 AB *1920 B 1903 *1921 AB *1922 KB *1923 Frem *1924 B 1903 *1925 KB *1926 B 1903 *1927 B93 *1928 Ei mestaria *1929 B93 *1930 B93 *1931 Frem *1932 KB *1933 Frem *1934 B93 *1935 B93 *1936 Frem *1937 AB *1938 B 1903 *1939 B93 *1940 KB *1941 Frem *1942 B93 *1943 AB *1944 Frem *1945 AB *1946 B93 *1947 AB *1948 KB *1949 KB *1950 KB *1951 AB *1952 AB *1953 KB *1954 Køge *1955 AGF *1956 AGF *1957 AGF *1958 Velje *1959 B 1909 *1960 AGF *1961 Esbjerg *1962 Esbjerg *1963 Esbjerg *1964 B 1909 *1965 Esbjerg *1966 Hvidovre *1967 AB *1968 KB *1969 B 1903 *1970 B 1903 *1971 Velje *1972 Velje *1973 Hvidovre *1974 KB *1975 Køge *1976 B 1903 *1977 OB *1978 Velje *1979 Esbjerg *1980 KB *1981 Hvidovre *1982 OB *1983 Lyngby *1984 Velje *1985 Brøndby *1986 AGF *1987 Brøndby *1988 Brøndby *1989 OB *1990 Brøndby === Superliiga === *1991 Brøndby *1992 Lyngby *1993 Kööpenhamina *1994 Silkeborg *1995 AaB *1996 Brøndby *1997 Brøndby *1998 Brøndby *1999 AaB *2000 Herfølge *2001 Kööpenhamina *2002 Brøndby *2003 Kööpenhamina *2004 Kööpenhamina *2005 Brøndby *2006 Kööpenhamina *2007 Kööpenhamina *2008 AaB *2009 Kööpenhamina *2010 Kööpenhamina *2011 Kööpenhamina *2012 Nordsjælland *2013 Kööpenhamina *2014 AaB *2015 Midtjylland *2016 Kööpenhamina *2017 Kööpenhamina *2018 Midtjylland *2019 Kööpenhamina *2020 Midtjylland *2021 Brøndby *2022 Kööpenhamina *2023 Kööpenhamina *2024 Midtjylland ==Lähteet== Luokka:Tanskan jalkapallo Superliiga
George Pardee

George Cooper Pardee (25. heinäkuuta 1857 – 1. syyskuuta 1941) oli yhdysvaltalainen republikaanisen puolueen poliitikko. Koulutukseltaan hän oli lääkäri. Pardee syntyi San Franciscossa, Kaliforniassa, Enoch H. ja Mary Pardeen pojaksi. Hänen isänsä oli melko tunnettu silmälääkäri ja kahden vuoden ajan 1870-luvulla myös Oaklandin pormestari. Uravalinnassaan George päätti seurata isänsä jalanjälkiä; hän kävi Kalifornian yliopiston Berkeleyssä ja opiskeli lisäksi lääketiedettä Cooper Medical Collegessa. Hän opiskeli myös ulkomailla ja valmistui Leipzigin yliopistosta Saksassa. Palattuaan Yhdysvaltoihin Pardee erikoistui silmä- ja korvasairauksiin. Hän kiinnostui varhain politiikasta ja oli jo 1890-luvun alussa republikaanipuolueen aktiivinen jäsen. Vuonna 1893 Pardeesta tuli, kuten isästään aiemmin, Oaklandin pormestari. Hän istui kaksivuotisen kauden. 7\. tammikuuta 1903 Pardee nimitettiin Kalifornian osavaltion kuvernööriksi. Hänen kaudellaan osavaltion alueella riehunut hälyttävä epidemia saatiin voitettua, mutta 18. huhtikuuta 1906 San Franciscoa kohtasi uusi onnettomuus, 7,8 Richterin tuhoisa maanjäristys. Pardeen suhde Southern Pacific Railroadiin rakoili yhä; kiista oli syntynyt jo, kun silloinen Oaklandin pormestari oli 1890-luvun alussa aloittanut pitkäjännitteisen taistelun Oaklandin sataman omistajuudesta. Pardeen kuvernöörikausi tuli päätökseensä vuonna 1907, mutta mies ei täysin poistunut julkisuudesta tämän jälkeen. Hän kuoli Oaklandissa 84-vuotiaana. == Perhe == George Pardee tapasi tulevan vaimonsa Helenin Oakland High Schoolissa 1870-luvulla. He valmistuivat yhtä aikaa vuonna 1875. Helen oli koulunopettaja, valokuvaaja ja taiteen keräilijä. Pardeeilla oli neljä lasta: Florence, Caroline, Madeline ja Helen. Florence kuoli liikenneonnettomuudessa 1910 ja Caroline espanjantautiin 1920. Madeline ja Helen asuivat Pardeen sukutalossa, kunnes Helen kuoli vuonna 1981. Pardeen ja hänen perheensä talo Oaklandissa avattiin julkisena museona vuonna 1991. == Lähteet == Luokka:Kalifornian kuvernöörit Luokka:Oaklandin pormestarit Luokka:Yhdysvaltalaiset lääkärit Luokka:Vuonna 1857 syntyneet Luokka:Vuonna 1941 kuolleet
Three Legs Luigi

Three Legs Luigi ent. Roitzu (s. 30. elokuuta 1984 Lempäälä), on suomalais- saksalainen hip hop -säveltäjä ja tuottaja Three Legs Luigi aloitti musiikin harrastamisen lapsena ja lauloi muun muassa vuosina 1992–2002 poikakuoro Pirkanpojissa. Nimellä Roitzu hän alkoi tehdä musiikkia kun hän ja EliaS, nykyiseltä artistimeltään Arkullatanssija, perustivat yhtyeen Sensaatio. Sensaatio keikkaili vuosina 2002–2003. . Sensaatio lopetettiin Roitzun muuttaessa Tampereelta Helsinkiin. Helsingissä Roitzu tutustui alan artisteihin ja tuotti Royal Familyn kiertueintron. Ensimmäinen kaupallinen tuotanto oli Royal Familyn Pyöreän pöydän ritarit -albumillahttps://viola.linneanet.fi/cgi- bin/Pwebrecon.cgi?v1=1&PID;=diZ1qfEOejCmPvvWYg3Kw6rLb5y5&BBRecID;=670142. Tämän jälkeen Three Legs Luigi on tuottanut useiden hiphop-artistien kappaleita. Three Legs Luigi on tehnyt yhteistyötä muun muassa Skandaalin, Pyhimyksen, Trilogian, Herrasmiesliigan ja All of Us -yhtyeen kanssa. == Lähteet == *http://www.myspace.com/roitzu *http://www.myspace.com/threelegsluigi == Aiheesta muualla == *Three Legs Luigi Kotisivut * Luokka:Suomalaiset hip hop -artistit Luokka:Suomalaiset hip hop -tuottajat Luokka:Vuonna 1984 syntyneet Luokka:Elävät henkilöt
James Gillett

James Norris Gillett (20. syyskuuta 1860 – 21. huhtikuuta 1937) oli yhdysvaltalainen republikaanipoliitikko. Hän istui Yhdysvaltain edustajainhuoneessa vuosina 1903–1906 ja toimi Kalifornian osavaltion 22. kuvernöörinä 1907–1911. Gillett syntyi ja kasvoi Wisconsinissa, jossa hän hankki lakimiehen koulutuksen. 1880-luvulla hän päätti kuitenkin jättää Wisconsinin ja asettui Eurekaan, Kaliforniaan vuonna 1884. Poliittisen uransa jälkeen Gillett jatkoi uraansa lakialalla vanhuuteensa saakka. Hän kuoli Berkeleyssä 76-vuotiaana. == Lähteet == Luokka:Kalifornian kuvernöörit Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1860 syntyneet Luokka:Vuonna 1937 kuolleet
Salimgarhin linnoitus

thumb|Linnoituksen sisäänkäynti Salimgarhin linnoitus on monikulmainen linnoitus Jamunajoen saarella Delhissä, Intiassa. Sen rakentamisen aloitti Sur-hallitsija Islam Shah Suri vuonna 1546. Linnoitus jäi kuitenkin keskeneräiseksi, sillä rakennustyöt keskeytettiin vain muurien ollessa valmiina Islam Shah Surin kuoltua. Linnoitus tunnetaan nykyään nimellä Swatantrata Senani Smarak ("Vapaustaistelijoiden muistomerkki"). Mogulihallitsijat kuitenkin käyttivät linnoitusta ennen Shahjahanabadin valmistumista. Vuonna 1622 Jahangir yhdisti linnoituksen mantereeseen sillalla, jonka myöhemmin brittiläiset korvasivat rautatiellä, joka kulkee nykyään linnoituksen läpi. Shah Jahan yhdisti linnoituksen lopulta uuteen Punaiseen linnoitukseen ja hänen seuraajansa Aurangzeb käytti Salimgarhia vankilana. Brittiläiset pitivät linnoitusta myös vankilana ja vuonna 1945 sinne vangittiin Indian National Armyn johtajia. Salimgarhin linnoitus valittiin yhdessä Punaisen linnoituksen kanssa UNESCOn maailmanperintökohteeksi vuonna 2008. == Lähteet == *INDia For You: Salimgarh Fort ===Viitteet=== == Aiheesta muualla == *Swantratata Senani Museum Luokka:Intian linnoitukset Luokka:Delhin rakennukset ja rakennelmat Luokka:Unescon maailmanperintökohteet Intiassa
Hiram Johnson

Hiram Warren Johnson (2. syyskuuta 1866 – 6. elokuuta 1945) oli yhdysvaltalainen poliitikko. Johnson kuului Theodore Rooseveltin Progressiivipuolueen perustajiin; Rooseveltin kuoltua tammikuussa 1919 häntä pidettiin Rooseveltin luonnollisena seuraajana puolueen johdossa. Hän ei kuitenkaan yrittänyt elvyttää puolueen toimintaa, vaan oli vuonna 1920 presidenttiehdokkaana republikaanina. Johnson toimi vuosina 1911–1917 Kalifornian osavaltion kuvernöörinä ja 1917–1945 liittovaltion senaattorina. Hän kuoli Marylandin Bethesdassa 6. elokuuta 1945, mutta tämän uutisen jätti varjoonsa tieto Hiroshiman pommituksesta samana päivänä. Hänet on haudattu Cypress Lawn Memorial Parkiin Kaliforniaan. == Lähteet == Luokka:Kalifornian kuvernöörit Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1866 syntyneet Luokka:Vuonna 1945 kuolleet
Kill to Get Crimson

__NOTOC__ Kill to Get Crimson on Mark Knopflerin viides sooloalbumi. Se julkaistiin 19. syyskuuta 2007. Albumin kantena on John Bratbyn maalaus. Levyn toisessa painoksessa on mukana DVD, joka sisältää levyn tekemiseen liittyvää materiaalia. Albumi ylsi Yhdysvalloissa Billboard 200 -listan sijalle 26. Suomessa se debytoi virallisen albumilistan sijalla 15. == Kappaleet == # # # # # # # # # # # # == Kokoonpano == * Mark Knopfler – kitara, laulu * Glenn Worf – basso * Guy Fletcher – urut, piano * Danny Cummings – rummut * Chris White – saksofoni, klarinetti, huilu * Frank Ricotti – vibrafoni * Ian Lowthian – harmonikka * Steve Sidwell – trumpetti * John McCusker – viulu == Arvostelut == * Allmusic: Allmusic review * Rolling Stone: Rolling Stone: Album review == Aiheesta muualla == * Kill to Get Crimson discogs.com -sivustolla == Lähteet == Luokka:Mark Knopflerin albumit Luokka:Vuoden 2007 albumit
William Stephens

William Dennison Stephens (26. joulukuuta 1859 – 24. huhtikuuta 1944) oli yhdysvaltalainen lakimies ja republikaanipoliitikko. Hän toimi Los Angelesin pormestarina 1909 ja Kalifornian osavaltion kuvernöörinä vuosina 1917–1923. Jälkimmäisessä virassa häntä seurasi Friend Richardson. == Lähteet == == Aiheesta muualla == *William Stephens Biographical Directory of the United States Congressin sivuilla Luokka:Kalifornian kuvernöörit Luokka:Yhdysvaltain edustajainhuoneen jäsenet Luokka:Kalifornian varakuvernöörit Luokka:Yhdysvaltalaiset republikaanipoliitikot Luokka:Los Angelesin pormestarit Luokka:Vuonna 1859 syntyneet Luokka:Vuonna 1944 kuolleet
Friend Richardson

Friend William Richardson (1. joulukuuta 1865 – 6. syyskuuta 1943) oli yhdysvaltalainen lehtimies ja poliitikko, joka toimi Kalifornian republikaanisena kuvernöörinä vuosina 1923–1927. Hän syntyi Michiganissa ja oli ennen kuvernöörikauttaan kuulunut historialtaan lyhyehköksi jääneeseen progressiiviseen puolueeseen. Hän oli kveekari. Richardson ei koskaan täysin toipunut heinäkuussa 1943 kärsimästään sydänkohtauksesta ja kuoli Berkeleyssä 6. syyskuuta. == Lähteet == Luokka:Kalifornian kuvernöörit Luokka:Vuonna 1865 syntyneet Luokka:Vuonna 1943 kuolleet Luokka:Yhdysvaltalaiset republikaanipoliitikot
C. C. Young

Clement Calhoun Young (28. huhtikuuta 1869 Lisbon – 24. joulukuuta 1947 Berkeley) oli yhdysvaltalainen republikaanipoliitikko. Young istui vuosina 1909–1919 Kalifornian osavaltiollisessa kongressissa, minkä jälkeen hän toimi vuoteen 1927 Kalifornian varakuvernöörinä. Hän oli Kalifornian osavaltion 26. kuvernööri vuosina 1927–1931. Youngia seurasi kuvernöörinä James Rolph, eikä hänen onnistunut päästä virkaan uudelleen vuoden 1934 vaalissa. == Lähteet == Luokka:Kalifornian kuvernöörit Luokka:Kalifornian varakuvernöörit Luokka:Vuonna 1869 syntyneet Luokka:Vuonna 1947 kuolleet Luokka:Yhdysvaltalaiset republikaanipoliitikot
James Rolph

James Rolph, Jr. (23. elokuuta 1869 – 2. kesäkuuta 1934) oli yhdysvaltalainen republikaanipoliitikko. Hän toimi San Franciscon pormestarina vuosina 1912–1931 ja sen jälkeen kuolemaansa saakka Kalifornian kuvernöörinä. == Lähteet == Luokka:Kalifornian kuvernöörit Luokka:Yhdysvaltalaiset republikaanipoliitikot Luokka:Vuonna 1869 syntyneet Luokka:Vuonna 1934 kuolleet Luokka:San Franciscon pormestarit
Sātavāhana

Sātavāhana oli dynastia, joka hallitsi Intian keskiosia nykyisen Andhra Pradeshin osavaltion tienoilla suunnilleen vuosina 230 eaa.–199. Sātavāhanat vakiinnuuttivat alueen levottomia oloja Maurya-valtakunnan romahdettua.History of Karnataka Sātavāhana-dynastia kehittyi Mayrya-hallitsija Ašokan suojeluksessa ja jonkinlaisessa vasallisuhteessa. Tämä tutustutti heidät buddhalaiseen uskoon. Ašokan kuoltua Sātavāhanat julistautuivat itsenäisiksi. Hallitsijoina Sātavāhanat tukivat sekä brahmiineita että buddhalaisia. Hallintomalli periytyi paljolti Mayryakaudelta. Sātavāhanan hallintokaudella yhteiskunnalliset ryhmät alkoivat erota toisistaan, ja alue alkoi kehittyä heimoyhteiskunnasta kohti kastilaitosta. Sātavāhanat olivat ensimmäisiä syntyperäisiä intialaisia hallitsijoita, jotka lyötättivät kuvallaan koristeltuja kolikoita. He kävivät kauppaa kreikkalaisten ja roomalaisten kanssa. Dynastian ensimmäinen kuningas oli nimeltään Simuka. Hänen vallassaan olivat Maharashtra, Malwa ja Madhya Pradesh, ja pääkaupunki Junnar oli Punen lähellä Maharashtrassa. Hänen veljensä oli seuraava hallitsija, ja laajensi valtiota länteen ja etelään. Tämän seuraaja Satakarni puolestaan laajensi pohjoiseen ja siirsi pääkaupungin Paithaniin.India Traveller == Lähteet == == Aiheesta muualla == *Discover India (satavahanojen ajan vaatteista) Luokka:Intian kuningaskunnat Luokka:Hallitsijasuvut Luokka:Seulonnan keskeiset artikkelit
Frank Merriam

Frank Finley Merriam (22. joulukuuta 1865 – 25. huhtikuuta 1955) oli yhdysvaltalainen republikaanipoliitikko. Merriam syntyi Iowassa ja eli siellä pitkälle aikuisikäänsä saakka. Hän oli jo luonut huomattavan uran poliitikkona ennen siirtymistään Kaliforniaan vuonna 1910. Hän tuli valituksi Kalifornian kongressiin ensimmäistä kertaa 1916. Hän oli vuonna 1926 ehdolla osavaltion varakuvernööriksi, mutta epäonnistui ja jätti osavaltion politiikan parin vuoden ajaksi. Merriam toimi Kalifornian 28. kuvernöörinä vuosina 1934–1939. Alun perin hän oli noussut vuonna 1931 varakuvernööriksi. Kuvernöörinvirka siirtyi hänelle James Rolphin kuoltua kesken kauden. Merriam vietti viimeiset vuotensa hiljaiseloa. Hän kuoli Kalifornian Long Beachilla 89-vuotiaana. == Lähteet == Luokka:Kalifornian kuvernöörit Luokka:Kalifornian varakuvernöörit Luokka:Vuonna 1865 syntyneet Luokka:Vuonna 1955 kuolleet Luokka:Yhdysvaltalaiset republikaanipoliitikot
Aurangzeb

Aurangzeb (), tunnettiin myös nimellä Alamgir I (pers. عالمگیر) (s. 6. marraskuuta 1618 – k. 3. maaliskuuta 1707 oli Suurmogulien valtakunnan kuudes hallitsija. Hän oli vallassa vuodesta 1658 kuolemaansa saakka. Aurangzeb tunnettiin hurskaudestaan ja uskonkiihkostaan. Hän pyrki tekemään hanbali- koulukunnan mukaisen šarian ainoaksi laiksi valtakunnassaan.Schacht 1982, s. 94–97 Aurangzeb hallitsi Hindustania 48 vuotta ja laajensi mogulivaltakunnan suurimmilleen, jolloin se käsitti lähes koko Intian niemimaan. Vain niemimaan eteläisin kärki ei kuulunut Aurangzebin valtakuntaan. Aurangzebin jatkuvat sodat tekivät valtakunnasta laajan ja hankalammin hallittavan, eikä suuri osa kansasta ollut tyytyväinen hänen hallintoonsa. Aurangzeb on yhä ristiriitainen hahmo Intian historiassa. Hänen uskontopolitiikkansa saattaa edelleen olla uskonnollisten ja poliittisten ryhmien välisten konfliktien taustalla Intiassa ja Pakistanissa. Aurangzebia pidetään viimeisenä voimakkaana mogulihallitsijana, eikä hänen seuraajillaan ollut samanlaista mahtia. Mogulivaltakunnan syrjäyttikin 1700-luvulla hindulainen marattien valtakunta. == Katso myös == * Šarian historia == Lähteet == * === Viitteet === Luokka:Intialaiset suurmogulit Luokka:Vuonna 1618 syntyneet Luokka:Vuonna 1707 kuolleet
Culbert Olson

Culbert Levy Olson (7. marraskuuta 1876 Utah – 13. huhtikuuta 1962 Los Angeles, Kalifornia) oli yhdysvaltalainen demokraattipoliitikko ja Kalifornian 29. kuvernööri vuosina 1939–1943. Olson syntyi Utah’ssa Daniel Olsonin ja Delilah Kingin pojaksi. Vanhemmat olivat mormoneja, mutta poika oli 10-vuotiaasta saakka uskonnolliselta kannaltaan ateisti. Hän opiskeli lakia ja journalismia, mutta kiinnostui jo varhain lisäksi politiikasta. Olson aloitti vuonna 1901 työnsä juristina Salt Lake Cityssä. Hän tuli valituksi osavaltion senaattiin 1916. Hän ei ollut ehdolla uudelle kaudelle vuonna 1920, vaan siirtyi Los Angelesiin. Kalifornian osavaltion senaatissa istuessaan hän tuki Franklin D. Rooseveltia ja tämän New Deal -politiikkaa; vuonna 1938 hän voitti kuvernöörinvaaleissa Frank Merriamin. Näin hän aloitti kautensa osavaltion ensimmäisenä demokraattikuvernöörinä vuosikymmeniin. Kuvernöörinviran jätettyään Olson jatkoi lakiuraansa. Hänestä tuli vuonna 1956 United Secularists of American puheenjohtaja, ja hän kuoli Los Angelesissa 1962. Hänet on haudattu Glendalen Forest Lawn Memorial Parkiin. == Lähteet == Luokka:Kalifornian kuvernöörit Luokka:Vuonna 1876 syntyneet Luokka:Vuonna 1962 kuolleet Luokka:Yhdysvaltalaiset demokraattipoliitikot
Goodwin Knight

Goodwin Jess Knight (9. joulukuuta 1896 – 22. toukokuuta 1970) oli yhdysvaltalainen republikaanipoliitikko. Hän toimi vuosina 1953–1959 Earl Warrenin seuraajana Kalifornian osavaltion 31. kuvernöörinä. Ennen kuvernööriyttään hän toimi vuosina 1947–1953 Kalifornian varakuvernöörinä. Hän oli ammatiltaan lakimies. == Lähteet == Luokka:Kalifornian kuvernöörit Luokka:Kalifornian varakuvernöörit Luokka:Yhdysvaltalaiset republikaanipoliitikot Luokka:Vuonna 1896 syntyneet Luokka:Vuonna 1970 kuolleet
Pat Brown

Edmund Gerald ”Pat” Brown Sr. (21. huhtikuuta 1905 – 16. helmikuuta 1996) oli yhdysvaltalainen demokraattipoliitikko ja Kalifornian osavaltion kuvernööri vuosina 1959–1967. Brown syntyi San Franciscossa yhdeksi Edmund Brownin ja Ida Schuckmanin neljästä lapsesta. Isä oli irlanninkatolinen ja äiti saksanprotestanttinen; pari erosi pojan ollessa nuori. ”Pat”-lempinimensä hän sai jo kouluvuosina. Brown valmistui San Francisco Law Schoolista 1927. Lakiuransa alkuvaiheissa hän oli puoluekannaltaan republikaani. Hän kuoli Beverly Hillsissä ehdittyään täyttää jo 90 vuotta. == Lähteet == Luokka:Kalifornian kuvernöörit Luokka:Vuonna 1905 syntyneet Luokka:Vuonna 1996 kuolleet Luokka:Yhdysvaltalaiset demokraattipoliitikot
Jerry Brown

Edmund Gerald "Jerry" Brown, Jr. (s. 7. huhtikuuta 1938 San Francisco, Kalifornia) on yhdysvaltalainen lakimies ja pitkän linjan demokraattipoliitikko. Hän on toiminut kahteen otteeseen Kalifornian kuvernöörinä, vuosina 1975–1983 ja uudelleen vuosina 2011–2019. Lisäksi hän on toiminut muun muassa Kalifornian Secretary of Staten tehtävässä 1971–1975 ja oikeusministerinä 2007–2011 sekä Oaklandin pormestarina vuosina 1999–2007. Hänen isänsä oli niin ikään Kalifornian kuvernöörinä toiminut Pat Brown. Brown pyrki demokraattien presidenttiehdokkaaksi vaaleissa 1976, 1980 ja 1992, muttei tullut valituksi. Hän pyrki myös Yhdysvaltain senaattiin vuonna 1982. Brown oli pitkään naimaton, mutta joutunut jo aiemmin julkisuuteen seurustelemisesta muun muassa laulaja Linda Ronstadtin kanssa. Maaliskuussa 2005 hän ilmoitti kihlautumisestaan Anne Gustin kanssa, ja pari avioitui 18. kesäkuuta. Brown valittiin kolmannelle kaudelleen Kalifornian kuvernööriksi marraskuun kuvernöörinvaaleissa 2010 ja hän astui virkaan tammikuussa 2011, 28 vuotta toisen kuvernöörikautensa päättymisen jälkeen. Hänen vastaehdokkaansa oli eBayn entinen toimitusjohtaja Meg Whitman. ==Lähteet== Luokka:Kalifornian kuvernöörit Luokka:Oaklandin pormestarit Luokka:Yhdysvaltalaiset demokraattipoliitikot Luokka:Vuonna 1938 syntyneet Luokka:Elävät henkilöt
Turun Urheilupuiston yläkenttä

Turun Urheilupuiston yläkenttä on Turun Urheilupuistossa sijaitseva jalkapallostadion, joka avattiin vuonna 1928. Stadion toimii muun muassa Kansallisessa liigassa pelaavan TPS:n naisten joukkueen ja Vaahteraliigassa pelaavan Trojansin kotikenttänä. Pääkatsomon kapasiteetti on 730 katsojaa. == Historia == Vielä 1800-luvun loppupuolella nykyinen urheilupuiston alue oli täysin hoitamatonta, suurelta osin paljasta kalliota. Talvella 1893 kaupunginvaltuusto teki päätöksen, jonka myötä alue luovutettiin 25 vuoden ajaksi vuokralle Turun Urheilunystäväin yhdistykselle. Köyhä yhdistys ei kuitenkaan halukkuudestaan huolimatta pystynyt edelleenkään pitämään puistoa hyvässä kunnossa. Yhditys yritti lopulta kehittää toimintaansa ja 1920-luvun puolivälistä alkaen puistossa tehtiin useita parannuksia. Kesällä 1928 päätettiin yläkenttä uudistaa kansainväliset mitat täyttäväksi jalkapallokentäksi. Yläkentän katsomo valmistui pari vuotta myöhemmin. Se tuhoutui tulipalossa vuonna 1985, ja sen paikalle rakennettiin uusi betonirakenteinen katsomo. == Ominaisuudet == Kenttä toimii sekä jalkapallo-, että amerikkalaisen jalkapallon kenttänä. Kenttä on lisäksi useiden juniorijalkapallojoukkueiden kotikenttä.IS Futis 2008 s.19. Yläkentän koko on 64 × 104 m, ja sen pinnoite on vuonna 2008 asennettu tekonurmi. http://www.turku.fi/Public/default.aspx?contentid=23692 Pääkatsomon kapasiteetti on 610 istumapaikkaa ja 120 seisomapaikkaa. == Lähteet == == Aiheesta muualla == * Urheilupuiston yläkenttä Turun kaupungin sivuilla Luokka:Suomen jalkapallostadionit Luokka:Turun urheilupaikat Luokka:III kaupunginosa
Altaria

Altaria tarkoittaa seuraavia asioita: * Altaria, suomalainen metalliyhtye * Altaria, Pokémon-hahmo * Altaria, espanjalainen junatyyppi.
Pete Wilson

Peter Barton "Pete" Wilson (s. 23. elokuuta 1933 Lake Forest, Illinois) on yhdysvaltalainen lakimies ja republikaanisen puolueen poliitikko. Uransa aikana Wilson on toiminut muun muassa Yhdysvaltain senaattorina ja Kalifornian kuvernöörinä. ==Ura== Vuosina 1967–1971 Wilson istui Kalifornian lainsäädäntöelimen alahuoneessa, eli edustajainhuoneessa. Vuosina 1971–1983 hän toimi San Diegon pormestarina, vuosina 1983–1991 Yhdysvaltain senaattorina ja vuosina 1991–1999 Kalifornian 36. kuvernöörinä. Kuvernöörinä Wilson tiukensi Kalifornian rikoslakia allekirjoittamalla three strikes -lain, jossa säädettiin rikoksentekijöiden pakolliseksi rangaistukseksi vähintään 25 vuoden elinkautisen rangaistuksen kolmannen kerran rikoksentekijöille. Wilson tuki myös teloitusten aloittamista osavaltiossa 25 vuoden moratorion jälkeen. Ensimmäinen kuolemaan tuomittu vanki Robert Alton Harris teloitettiin San Quentinin kaasukammiossa huhtikuussa 1992. Yhteensä viisi ihmistä teloitettiin Wilsonin hallinnon aikana. Wilson kannatti Proposition 187 -lakiehdotusta, joka olisi estänyt laittomia siirtolaisia saamasta julkista terveydenhuolta, koulutusta tai muita palveluja osavaltiossa. Wilson pyrki republikaanisen puolueen presidenttiehdokkaaksi vuoden 1996 presidentinvaaleihin, mutta vetäytyi ehdokkuudesta jo syksyllä 1995, ennen esivaaleja. Hän on koulutukseltaan lakimies. Wilson toimi Arnold Schwarzeneggerin vuoden 2003 kuvernöörivaalikampanjan varapuheenjohtajana. ==Yksityiselämä== Wilson on ollut naimisissa vaimonsa Gayle Edlundin kanssa vuodesta 1983 lähtien. Hänellä on kaksi lapsipuolta. == Lähteet == == Aiheesta muualla == Luokka:Kalifornian kuvernöörit Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:San Diegon pormestarit Luokka:Vuonna 1933 syntyneet Luokka:Elävät henkilöt
Gray Davis

Joseph Graham ”Gray” Davis Jr. (s. 26. joulukuuta 1942 New York) on yhdysvaltalainen demokraattipuolueen poliitikko. Hän toimi vuosina 1999–2003 Kalifornian osavaltion 37. kuvernöörinä Pete Wilsonin seuraajana ja Arnold Schwarzeneggerin edeltäjänä. Ennen kuvernööriyttään hän toimi vuosina 1995–1999 Kalifornian varakuvernöörinä == Lähteet == Luokka:Kalifornian kuvernöörit Luokka:Kalifornian varakuvernöörit Luokka:Yhdysvaltalaiset demokraattipoliitikot Luokka:Vuonna 1942 syntyneet Luokka:Elävät henkilöt
Jeu provençal

Jeu provençal on eteläranskalaista alkuperää oleva kuulapeli. Sillä on edelleen kotimaassaan laajaa kilpailutoimintaa, vaikka se onkin menettänyt paljon harrastajia "tytärlajilleen" petankille, ja sitä pelataan jonkin verran myös Pohjois-Italiassa. == Pelin kulku == Peliä pelataan samanlaisin kuulin ja maalipalloin kuin petankkia, ja peleillä on paljon muitakin yhtäläisyyksiä. Tarkoitus on siis kerätä pisteitä heittämällä mahdollisimman monta omaa kuulaa lähemmäksi maalipalloa kuin vastapuolen paras kuula. Eriä pelataan, kunnes toinen joukkue on saanut kokoon 13 pistettä. Selvimmät erot ovat maalipallon heiton pituudessa ja kuulan heittotavassa. Pelikierros alkaa sillä, että maalipallo heitetään 15–20 m:n etäisyydelle heittoympyrästä (petankissa 6–10 m). Maalipallo voi pelin aikana siirtyä pelin katkeamatta, mikäli pysytään rajatulla pelialueella (pääsääntöisesti 4 × 24 m) tai jos rajaamattomalla pelikentällä maalipallo siirtyy alle 40 metrin päähän. Heittoon lähdetään 35–50 cm:n läpimittaisesta heittoympyrästä, mutta iskuheitossa (jossa siis on tarkoitus osua vastustajan kuulaan) heittäjä saa ottaa heittoympyrästä lähtien kolmen askeleen vauhdin. Vastaavasti asetusheitossa (jossa on tarkoitus sijoittaa oma kuula haluttuun paikkaan) heittäjä saa valintansa mukaan joko *astua toisella jalallaan yhden askelen johonkin suuntaan, toisen jalan jäädessä heittoympyrään, ja heittää tästä asennosta tai *astua toisella jalallaan johonkin suuntaan ja heittää sillä jalalla seisten, palaten lopuksi heiton jälkeen takaisin heittoympyrään. Juuri pelille luonteenomaisista vauhtiaskelista ja asetusheittoon kuuluvasta lievästä akrobatiasta johtui, että pelistä kehittyi toinen versio, joka nykyään tunnetaan nimellä petankki. == Aiheesta muualla == * Pelin säännöt – Sääntöjä ei liene koskaan suomennettu. Luokka:Kuulapelit
Luettelo PlayStation Network -peleistä

Tässä on luettelo PlayStation Network -peleistä, jotka voi ostaa PlayStation Storesta. __NOTOC__ == 0-9 == *1942: Joint Strike - Backbone Entertainment == B == *Bionic Commando Rearmed - GRIN *Blast Factor - Bluepoint Games == C == *California Games - Sony Computer Entertainment *Calling All Cars! - Incognito Entertainment *Cash Guns Chaos - Sony Online Entertainment *Championship Sprint - Sony Online Entertainment == D == *Dark Mist - Game Republic == E == *Echochrome - Sony Computer Entertainment *Elefunk - 8bit Games *Everyday Shooter - Queasy Games == F == *Fatal Inertia EX - Koei Canada *Feel Ski - Sony Computer Entertainment *flOw - thatgamecompany *Flower - thatgamecompany, PlayStation 3, PlayStation 4, PlayStation Vita == G == *Gauntlet II - Sony Online Entertainment *Go! Puzzle - Sumo Digital *Go! Sudoku - Sumo Digital *Gran Turismo 5 Prologue - Polyphony Digital *Gran Turismo HD - Polyphony Digital *GripShift - Sidhe Interactive == H == *High Stakes on the Vegas Strip: Poker Edition - Sony Online Entertainment *High Velocity Bowling - Sony Computer Entertainment == I == *inFAMOUS: Festival of Blood - Sony Online Entertainment == J == *Joust - Sony Online Entertainment == K == *Kart Attack - Blimey! Games Ltd. == L == *Lemmings - Team 17 *LocoRoco Cocoreccho! - Sony Computer Entertainment Japan == M == *Mega Man 9 - Inti Creates, Capcom *Mega Man 10 - Inti Creates, Capcom *Mortal Kombat II - Sony Online Entertainment == N == *No Gravity: The Plague of Mind - Realtech VR *Novastrike - Tiki Games *Nucleus - Kuju Entertainment == P == *Pain - Idol Minds *PixelJunk Eden - Q-Games *PixelJunk Monsters - Q-Games *PixelJunk Racers - Q-Games *Piyotama - JAPAN Studios *Plunder - Certain Affinity *PowerUp Forever - Namco == Q == *Q*Bert - Sony Online Entertainment == R == *Rampage World Tour - Sony Online Entertainment *Rampart - Sony Online Entertainment *Rat Race - Super-Ego Games *Rocketmen: Axis of Evil - Capcom == S == *Siren: Blood Curse - Sony Computer Entertainment Japan *Sky Diving - Lightweight *Snakeball - Sony Computer Entertainment *SOCOM: Confrontation - Slant Six Games *Super Puzzle Fighter II Turbo HD Remix - Backbone Entertainment *Super Rub 'a' Dub - Sumo Digital *Super Stardust HD - Housemarque *Super Puzzle Fighter II Turbo HD Remix - Capcom *Super Street Fighter II Turbo HD Remix - Backbone Entertainment == T == *Talisman - Big Rooster *Tekken 5: Dark Resurrection - Namco *The Last Guy - Sony Computer Entertainment *Toy Home - Game Republic *Trine - Frozenbyte *Trine 2 - Frozenbyte == W == *Warhawk - Incognito Entertainment *Wipeout HD - Sony Computer Entertainment *Wolf of the Battlefield: Commando 3 - Backbone Entertainment Luokka:Luettelot videopeleistä
Gran Turismo 5 Prologue

Gran Turismo 5 Prologue on ennakkoversio Gran Turismo 5 -ajopelistä ja se kuuluu suosittuun Gran Turismo -pelisarjaan. Pelin on kehittänyt Polyphony Digital ja se on julkaistu PlayStation 3:lle. == Pelaaminen == PlayStation 2:n Gran Turismo 4:n autot koostuivat 4 000 polygonista, mutta Gran Turismo 5 Prologuen autoissa käytetään peräti 200 000 polygonia. Määrää lisää merkittävästi se, että pelin uuden sisäkuvakulman vuoksi myös autojen sisustus on mallinnettu kokonaan. Tässä uudessa kuvakulmassa näkyvät muun muassa nopeusmittari, matkamittari, takapeili ja sivupeilit. Lisäksi autojen mallinnus osa osalta mahdollistaa sen, että erilaisia lisäosia voidaan tarjota myöhemmin päivityksillä. === Valikot === Pelin alkuvalikon taustalla näkyy pelaajan sillä hetkellä käytössä oleva auto satunnaisessa maisemissa. Gran Turismo TV:ssä voi ostaa maksullisia jaksoja Top Gearista, Best Motoringista ja muista autoaiheisista ohjelmista. GT TV sisältää myös ilmaista sisältöä. === Tekoäly === Pelin tekoälyä on paranneltu huomattavasti ja tällä kertaa kiskoilla ajavat vastustajat ovat historiaa. Vastustajat reagoivat pelaajan liikkeisiin ja saattavat esimerkiksi aggressiivisesti estää ohitusyrityksiä. Tekoälykuskit tekevät myös inhimillisiä virheitä ensimmäistä kertaa sarjan historiassa. === Verkkopeli === Gran Turismo 5 Prologue ei ole ensimmäinen sarjan peli, jossa on mahdollisuus pelata verkossa. Verkossa voi pelata jopa 16 pelaajaa. Polyphony yrittää lisätä peliin myös jonkinlaisen kaverilistan ja muita sosiaalisia toimintoja. Kehittäjä on myös luvannut, että lisäsisältöä ja päivityksiä on tulossa aina varsinaisen Gran Turismo 5:n julkaisuun saakka. Esimerkiksi keskustelutoiminto pyritään lisäämään peliin tulevissa päivityksissä. == Autot ja radat == Gran Turismo 5 Prologue sisältää yhteensä 72 autoa (Euroopan versio) ja 6 rataa (12 ratavaihtoehtoa). Radalla voi olla yhtä aikaa jopa 16 autoa. === Radat === Osalle radoista on opas, joka kertoo radasta ja sen yksityiskohdista HD videona oikealla pelikuvalla. Mukana on myös tekstitykset. * Suzuka Circuit ja East Course -niminen versio radasta * Fuji Speedway (Gran Turismo ja F1 -versiot) * Eiger Nordwand ja toiseen suuntaan ajettava versio radasta * Daytona International Speedway ja Road Course -niminen versio radasta * Lontoon katurata ja toiseen suuntaan ajettava versio radasta * High Speed Ring ja toiseen suuntaan ajettava versio radasta == Tekniikka == Gran Turismo 5 Prologue pyörii 1080p-resoluutiolla ja 60 fps -ruudunpäivityksellä. Kisojen uusinnoissa fps on 30–60 riippuen kuvakulmasta, sillä joissain kuvakulmissa on kuvaa kaunisteltu lukuisilla efekteillä. Pelin autot sisältävät keskimäärin 200 000 polygonia. Vertailun vuoksi esimerkiksi Gran Turismo 4:n autot sisälsivät noin 4 000 polygonia ja Gran Turismo 5:n autoissa on 500 000 polygonia. == Lähteet == == Aiheesta muualla == * * Gran Turismo 5: Prologue -arvostelu suomeksi Luokka:Gran Turismo -pelit Luokka:Vuoden 2008 videopelit Luokka:PlayStation 3 -pelit Luokka:PlayStation Network -pelit
Juho Järvinen

Juho Järvinen (s. 18. kesäkuuta 1982) on suomalainen salibandyn pelaaja. Hän pelaa tällä hetkellä salibandyliigaa SSV:ssä. Järvisen kasvattajaseura on LaSB. Hän pelaa myös Suomen maajoukkueessa. Järvinen on voittanut salibandyliigan maalikuninkuuden kolme kertaa: kausilla 2006–2007 ja 2007–2008 Hämeenlinnalaisen FT Trackersin riveissä sekä kaudella 2009–2010 SSV:n pelaajanahttp://salibandyliiga.fi/salibandyliiga/porssivoittajat-1990-2014 . Järvinen tunnetaan hyvästä maalinedustapelistään ja pomppupalloihin osumisestaan. Hän tekeekin useimmat maalinsa juuri maalin läheltä tai aivan sen edestä. == Lähteet == * Juho Järvisen pelaajakortti Salibandyliigan verkkosivuilla === Viitteet === Luokka:Suomalaiset salibandyn pelaajat Luokka:Vuonna 1982 syntyneet Luokka:Elävät henkilöt
Arado Ar 234

Arado Ar 234 Blitz () oli Luftwaffen toisen maailmansodan lopulla palveluskäyttöön ottama suihkumoottorikäyttöinen pommi- ja tiedustelukone, jonka versioita käytettiin myös tutkalla varustettuna yöhävittäjänä. Tämä ensimmäinen ja ainoa toisen maailmansodan aikana käyttöön tullut suihkumoottoripommikone oli myös yksi maailman ensimmäisistä heittoistuimella varustetuista lentokoneista. Tiettävästi ainoa säilynyt kone on museoituna Yhdysvalloissa National Air and Space Museumissa. ==Tekniset tiedot== ==Lähteet== Ar 234 Luokka:Saksalaiset pommikoneet Luokka:Saksalaiset tiedustelukoneet Luokka:1940-luvun pommikoneet Luokka:1940-luvun tiedustelukoneet
Lakiasiaintoimisto

Lakiasiaintoimistoksi kutsutaan oikeudellisia palveluja tarjoavaa yritystä. Lakiasiaintoimisto eroaa asianajajaliiton jäsenyrityksille varatusta nimikkeestä asianajotoimisto. Toisin kuin asianajotoimistot, lakiasiaintoimistot saavat harjoittaa muutakin liiketoimintaa kuin asianajotoimintaa. Lakiasiaintoimistot eivät ole yrityksinä Suomen Asianajajaliiton valvontalautakunnan valvonnan alaisia, eivätkä ne ole siten yrityksenä ole sidottuja liiton hyvän asianajajatavan noudattamiseen. Lakiasiaintoimistossa osakkaat ovat usein lakimiehiä eli oikeustieteellisen ylemmän korkeakoulututkinnon suorittaneita henkilöitä. Asianajajista annetun lain (1958/496) mukaan asianajaja on se, joka on maan yleisen asianajajayhdistyksen jäsenenä merkitty asianajajaluetteloon. Vuodesta 2011 lukien oikeudenkäynneissä avustajana on saanut toimia ainoastaan asianajaja tai niin kutsuttu lupalakimies. Laki luvan saaneista oikeudenkäyntiavustajista sääntelee mm. kelpoisuutta, toimintaa sekä valvontaa. Myös lupalakimiehet ovat oikeudenkäyntiasioita hoitaessaan velvollisia noudattamaan hyvää asianajotapaa. Lakiasiaintoimistossa oikeudenkäyntiasioita hoitavat lakimiehet ovat lähes poikkeuksetta luvan saaneuta oikeudenkäyntiavustajia. Lakiasiaintoimistot sekä lakimiehet ovat usein Suomen Lakimiesliiton jäseniä. Lakimiesliitto on julkaissut lakimiesten eettiset ohjeet, joita kaikkien lakimiesten tulee noudattaa. Kuluttaja-asiamies on edellyttänyt, että lakiasiaintoimistossa tulee palveluita antamassa olla lakimies. Kyse on markkinoinnin harhaanjohtavuuden valvonnasta. Luokka:Oikeuslaitos
Jokijärvi

Jokijärvi voi tarkoittaa seuraavia maantieteellisiä kohteita: * Jokijärvi, kylä Konnevedellä * Jokijärvi, kylä Pielavedellä * Jokijärvi, järvi Hämeenlinnassa * Jokijärvi, järvi Ikaalisissa * Jokijärvi, järvi Keuruulla lähellä Pihlajaveden asemaa * Jokijärvi, järvi Keuruun Vuoriperällä * Jokijärvi, järvi Keuruun Yltiällä * Jokijärvi, järvi Konnevedellä lähellä Jokijärven kylää * Jokijärvi, järvi Konnevedellä lähellä Toikkalankylää * Jokijärvi, järvi Multialla lähellä Hirvikangasta * Jokijärvi, järvi Mäntyharjussa * Jokijärvi, järvi Pieksämäellä lähellä Niskakoskea * Jokijärvi, järvi Pieksämäen Vilhulassa * Jokijärvi, järvi Saarijärvellä * Jokijärvi, järvi Soinissa * Jokijärvi, järvi Taivalkoskella * Jokijärvi, kylä Taivalkoskella * Jokijärvi, järvi Ylöjärven Poikeluksessa * Alinen Jokijärvi, järvi Orivedellä * Ylinen Jokijärvi, järvi Orivedellä * Pieni Jokijärvi, järvi Multialla. Suomessa on 35 yli hehtaarin laajuista Jokijärvi-nimistä järveä. ==Lähteet== Luokka:Järvien täsmennyssivut
Lapinkangas

Lapinkangas voi tarkoittaa seuraavia maantieteellisiä kohteita: * Lapinkangas, kylä Kauhavalla * Lapinkangas, kaupunginosa Oulussa * Lapinkangas, kylä Limingassa.
Taitoluistelu talviolympialaisissa 1998

XVIII talviolympialaisissa Naganossa vuonna 1998 järjestettiin taitoluistelussa neljä kilpailua. ==Mitalistit== ===Miesten yksinluistelu=== Sija Maa Luistelija Sijapisteet 1 Ilja Kulik 1,5 2 Elvis Stojko 4,0 3 Philippe Candeloro 4,5 ===Naisten yksinluistelu=== Sija Maa Luistelija Sijapisteet 1 Tara Lipinski 2,0 2 Michelle Kwan 2,5 3 Lu Chen 5,0 ===Pariluistelu=== Sija Maa Luistelijat Sijapisteet 1 Oksana Kazakova Artur Dmitrijev 1,5 2 Jelena Berežnaja Anton Siharulidze 3,5 3 Mandy Wötzel Ingo Steuer 4,0 ===Jäätanssi=== Sija Maa Luistelijat Sijapisteet 1 Oksana Grištšuk Jevgeni Platov 2,0 2 Anjelika Krylova Oleg Ovsjannikov 4,0 3 Marina Anissina Gwendal Peizerat 7,0 ==Lähteet== * Luokka:Talviolympialaiset 1998 1998
Andrew York

Andrew York (s. 1958) on yhdysvaltalainen klassinen kitaristi ja säveltäjä. Hän on kitarasävellyksillään ja -sovituksillaan saavuttanut laajaa tunnustusta sekä kitaristien, että yleisön keskuudessa, erityisesti John Williamsin levytettyä kaksi hänen teostaan. York oli vuodesta 1990 lähtien Grammy- palkitun Los Angeles Guitar Quartetin jäsen, josta hän erosi vuonna 2006 voidakseen keskittyä enemmän omiin taiteellisiin projekteihinsahttp://www.lagq.com/letter_york.php . ==Lähteet== Luokka:Yhdysvaltalaiset kitaristit Luokka:Yhdysvaltalaiset säveltäjät Luokka:Vuonna 1958 syntyneet Luokka:Elävät henkilöt
Myllykoski

Myllykoski voi viitata seuraaviin asioihin: ; Voimalaitoksia * Myllykosken voimalaitos Kuusamossa Kuusinkijoessa * Myllykosken voimalaitos Anjalankoskella ;Maantieteellisiä kohteita * Myllykoski, Kouvolan kaupunginosa entisen Anjalankosken kaupungin alueella * Myllykoski, taajama Kouvolan Anjalankoskella, osa Myllykosken kaupunginosaa * Myllykosken rautatieasema Kouvolan Anjalankoskella * Myllykoski, koski Kuusamossa Kitkajoessa * Myllykoski, kylä Toholammilla * Myllykoski, kylä Ylistarossa * Myllykoski, koski Äänekoskella ;Teollisuusyrityksiä *Myllykoski Oyj, suomalainen metsäteollisuusyritys *Myllykoski Paper Oy, Myllykoski Oyj:n tytäryhtiö == Sukunimi == *Aleksi Myllykoski (s. 1975), muusikko, DJ, äänisuunnittelija ja musiikkituottaja *Elsa Myllykoski ( o.s. Kauppinen, kirjailijanimet Leena Ojamo, Elsa Kaarto ja Kaarina Manner, 1917–1994), kirjailija *Jari Myllykoski (s. 1959), Vasemmistoliiton kansanedustaja *Joni Myllykoski (s. 1984), jääkiekkomaalivahti *Matti Myllykoski (s. 1958), teologi ja eksegeetikko, tietokirjailija *Mikko Myllykoski (s. 1963), tiedekeskus Heurekan toimitusjohtaja, Matti Myllykosken veli *Mikko Myllykoski (s. 1972), jääkiekkoilija *Minna Myllykoski (myöh. Impola, s. 1982), kestävyysjuoksija *Pekka Myllykoski (1959–2017), laulaja ja sanoittaja, Matti Myllykosken veli Luokka:Luettelot henkilöistä sukunimen mukaan
Villikkala

Villikkala voi tarkoittaa seuraavia maantieteellisiä kohteita: * Villikkala, kylä Orimattilassa. * Villikkala, kylä Kouvolassa. * Villikkala, kylä Halikossa.
Anton Wilhelm Arppe

thumb|Limingan kirkko Anton Wilhelm Arppe (31. toukokuuta 1789 Kitee – 29. toukokuuta 1862 Helsinki) oli suomalainen arkkitehti. Arppe opiskeli Tukholman taideakatemiassa vuosina 1806–1810 ja toimi vuosina 1809–1810 Tukholman yli- intendentinkonttorissa ylimääräisenä konduktöörinä. Arppe nimitettiin 11. joulukuuta 1810 konduktööriksi Suomen Yleisten rakennusten intendentinkonttoriin, joka oli Suomen sodan jälkeen perustettu. Yhdessä Charles Bassin kanssa Arppe sai huolehdittavakseen sodan tuhojen korjauksen ja monien uusien julkisten rakennusten suunnittelemisen. Helsingin uudelleenrakennusta varten oli perustettu oma toimikunta, jonka johtoon oli määrätty J. A. Ehrenström. Arppe ehti toimia intendentinkonttorissa vielä Carl Ludvig Engelin ja Ernst Lohrmannin johtajakausilla. Arppe erosi intendentinkonttorin palveluksesta 12. syyskuuta 1844. == A. W. Arppen suunnittelemia rakennuksia == * Ylitornion kirkon kellotapuli – 1811 * Luopioisten kirkko – 1812–1813 * Kalajoen kirkon kellotapuli – 1815 * Karungin kirkko – 1817 * Enon kirkko – 1818 * Reisjärven kirkko – 1820 * Jämsän kirkko – 1821 * Kirkkonummen kirkon kellotapuli – 1824 * Limingan kirkko – 1826 (yhdessä A. F. Granstedtin kanssa) * Suodenniemen kirkko – 1831 * Laukaan kirkko – 1835 (yhdessä C. L. Engelin kanssa) * Tampereen kruununmakasiini (nyk. Tampereen taidemuseo) – 1838 (yhdessä C. L. Engelin kanssa) * Porvoon tuomiorovastin pappila – 1840 == Lähteet == == Aiheesta muualla == Arppe, Anton Wilhelm Luokka:Kirkkojen suunnittelijat Arppe, Anton Wilhelm Arppe, Anton Wilhelm
Vuorenkylä (täsmennyssivu)

Vuorenkylä voi tarkoittaa seuraavia maantieteellisiä kohteita: * Vuorenkylä, kylä Hartolassa * Vuorenkylä, kylä Hankasalmella * Vuorenkylä, kylä Kalvolassa.
Vierumäki

Vierumäki voi tarkoittaa nimenä ainakin seuraavia: ;Paikkana * Vierumäki, kaupunginosa Heinolassa * Vierumäki, kaupunginosa Vantaalla * Vierumäki, kylä Laitilassa. * Vierumäen urheiluopisto, Heinolassa sijaitseva Suomen urheiluopisto ;Sukunimenä * Mauri Vierumäki (1916–1994), suomalainen yritysjohtaja ja kauppaneuvos
Lila-amatsoni

Lila-amatsoni (Amazona finschi) on amerikkalainen papukaijalaji. Philip Lutley Sclater nimesi sen vuonna 1864 Otto Finschin kunniaksi. == Koko ja ulkonäkö == Linnun pituus on noin 30,5–34,5 senttimetriä ja paino 250–350 grammaa. Sen höyhenpuku on pääosin vihreä, päälaki ja niska ovat violetit ja otsa punainen. Sukupuolet ovat samannäköisiä. Lajista tunnetaan kaksi alalajia, A. f. finschi ja A. f. woodi. == Esiintyminen == Lila-amatsoni on kotoperäinen Meksikon Tyynenmeren puoleisella rannikolla noin 111 000 neliökilometrin suuruisella alueella. Lajin kanta on pieni, 7 000–10 000 yksilöä, ja se on vaarantunut. Laji on osittaismuuttaja, joka siirtyilee vuodenaikojen mukaan vuoriston ala- ja ylärinteille. Lila-amatsoni on suosittu lemmikkieläin ja lemmikkilintu, mikä on pääasiallisin syy sen uhanalaisuudelle. Laiton pyynti on suurisuuntaista. Aikuisia pyydystetään verkoilla ja poikasia otetaan pesistä. Vuonna 2004 myyntihinta oli Suomessa noin 1 600 euroa. Lila-amatsoni on Suomessa kuitenkin yksi harvinaisimmista lemmikkiamatsoneista. == Elinympäristö == Lila-amatsonin elinympäristöä ovat lehti- ja sekametsät sekä vuoriston mäntymetsät 2 000 metrin korkeuteen saakka. == Lisääntyminen == Lajin keskimääräinen munaluku on 2,6. Naaras hautoo 26–28 päivää. Keskimäärin vain yksi poikanen selviytyy lentokykyiseksi noin kahdeksan viikon ikäisenä. == Ravinto == Lila-amatsoni käyttää ravinnokseen hedelmiä, erityisesti viikunoita, marjoja, pähkinöitä, kukkia ja siemeniä. == Lähteet == * * Kaijuli.fi * The Auk * animal-world === Viitteet === Luokka:Amatsonit Luokka:Lemmikkilinnut Luokka:Uhanalaiset linnut
Lawrence Eagleburger

Lawrence Sidney Eagleburger (1. elokuuta 1930 Milwaukee, Wisconsin – 4. kesäkuuta 2011 Charlottesville, Virginia) oli yhdysvaltalainen poliitikko ja diplomaatti, joka toimi vuosina 1992–1993 Yhdysvaltain ulkoministerinä. Hän kuului Yhdysvaltain republikaaniseen puolueeseen. Eagleburger syntyi Milwaukeessa ja valmistui Wisconsin-Madisonin yliopistosta. Hän oli ulkoministeriön töissä vuodesta 1957 ja toimi mm. vuosina 1969–1971 Richard Nixonin aikana kansallisen turvallisuusneuvoja Henry Kissingerin avustajana. Eagleburger toimi vuosina 1977–1980 Jimmy Carterin nimittämänä Jugoslavian- suurlähettiläänä. Vuodesta 1989 hän toimi maan varaulkoministerinä, ja hän oli Yhdysvaltain ulkoministeri 8. joulukuuta 1992 – 20. tammikuuta 1993. Suhteissaan Jugoslaviaan Eagleburgeria pidettiin vahvasti serbimielisenä. Eagleburger oli uskonnoltaan luterilainen. Häneltä jäi kolme poikaa, joiden kaikkien nimi on Lawrence Eagleburger; vain toinen etunimi on heillä erilainen. Hänen puolisonsa Marlene Ann Heinemann kuoli vuonna 2010. == Lähteet == Luokka:Yhdysvaltain ulkoministerit Luokka:Yhdysvaltalaiset republikaanipoliitikot Luokka:George H. W. Bushin hallituksen jäsenet Luokka:Vuonna 1930 syntyneet Luokka:Vuonna 2011 kuolleet
Juovarihmakala

Juovarihmakala (Colisa fasciata) on rihmakaloihin kuuluva kala. == Koko ja ulkonäkö == Juovarihmakalan aikuispituus vaihtelee yhdentoista ja kahdentoista sentin välillä. Sen vartalo on litteänpuikea, kiiltävä ja siinä on punertavalla pohjalla sinisiä tai neonturkooseja pystyjuovia. Naaras on haaleamman värinen kuin koiras. == Alkuperä == Juovarihmakala on kotoisin Aasiasta: Pakistanista, Intiasta, Nepalista ja Bangladeshista. == Käyttäytyminen ja lisääntyminen == Juovarihmakalakoiraat perustavat reviirit ja ovat aggressiivisia toisilleen ja samantyyppisille lajeille. Akvaariossa voi pitää joko yksittäistä kalaa tai pientä ryhmää, jossa on enemmän naaraita kuin koiraita. Yhdelle kalalle riittää 150-litrainen allas, mutta yhden uroksen ja useamman naaraan ryhmälle kannattaa harkita jo 200–250-litraista allasta. Kutua varten koiras tekee vaahtopesän. Juovarihmakalojen akvaarioon kannattaa järjestää virtauksen lisäksi myös tyveniä kohtia, sillä kala on kotoisin lähes seisovista, hitaasti virtaavista vesistä. == Vesiolot == Juovarihmakala viihtyy vain lämpimässä vedessä: 25–28 °C on sopiva. Veden ph:n tulee olla alle 7, sillä kala on kotoisin happamista vesistä. == Lähteet == Luokka:Rihmakalat Luokka:Akvaariokalat